CELEX: 62014TN0670
Language: da
Date: 2014-09-19 00:00:00
Title: Sag T-670/14: Sag anlagt den 19. september 2014 — Milchindustrie-Verband og Deutscher Raiffeisenverband mod Kommissionen

1.12.2014   
            
            
               DA
            
            
               Den Europæiske Unions Tidende
            
            
               C 431/30
            
         Sag anlagt den 19. september 2014 — Milchindustrie-Verband og Deutscher Raiffeisenverband mod Kommissionen
   (Sag T-670/14)
   (2014/C 431/53)
   Processprog: tysk
   
      Parter
   
   
      Sagsøgere: Milchindustrie-Verband e.V. (Berlin, Tyskland), Deutscher Raiffeisenverband e.V. (Berlin) (ved advokaterne I. Zenke og T. Heymann)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens meddelelse 2014/C 200/01 af 28. juni 2014 vedrørende retningslinjer for statsstøtte til miljøbeskyttelse og energi 2014-2020 annulleres, for så vidt som mælkeforarbejdningsindustrien (NACE 10.51), uanset at den opfylder de kriterier, der er fastsat i retningslinjernes afsnit 3.7.2, ikke er nævnt i bilag 3.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1.
            
            
               Første anbringende om overskridelse af skønsbeføjelse på grund af et åbenbart urigtigt skøn ved valget af referenceperiode
               
                           —
                        
                        
                           Sagsøgerne har herved gjort gældende, at Kommissionen ved fastsættelsen af retningslinjerne for statsstøtte til miljøbeskyttelse og energi 2014-2020 (1) har tilsidesat grundlæggende principper for skønsudøvelse, idet den har baseret sig på oplysninger, der ikke længere er aktuelle, ved beregningen af handelsintensiteten inden for branchen, selv om nye oplysninger var tilgængelige.
                        
                     
         
               2.
            
            
               Andet anbringende om overskridelse af skønsbeføjelse på grund af en utilstrækkelig undersøgelse af de faktiske omstændigheder
               
                           —
                        
                        
                           Sagsøgerne har gjort gældende, at Kommissionen desuden har overskredet sin skønsbeføjelse, for så vidt som den med henblik på beregningen af handelsintensiteten ikke har identificeret og taget hensyn til alle de produkter, der reelt blev fremstillet af mælkeindustrien. Dette bevirker en fordrejet fremstilling af konkurrencesituationen.
                        
                     
         
               3.
            
            
               Tredje anbringende om tilsidesættelse af væsentlige formkrav
               
                           —
                        
                        
                           Sagsøgerne har endvidere gjort gældende, at Kommissionen ved at klassificere de økonomiske sektorer i bilag 3 eller i bilag 5 til retningslinjerne for statsstøtte har tilsidesat artikel 296 TEUF, idet den intetsteds har angivet, hvorledes og på grundlag af hvilke oplysninger kriteriet om handelsintensiteten bliver beregnet og fastsat. De berørte fratages herved muligheden for reelt at udøve deres rettigheder.
                        
                     
         
      (1)  Meddelelse fra Kommissionen — Retningslinjer for statsstøtte til miljøbeskyttelse og energi 2014-2020 (EUT C 200, s. 1).